CELEX: 62019CB0268
Language: lv
Date: 2021-06-01 00:00:00
Title: Lieta C-268/19: Tiesas (septītā palāta) 2021. gada 1. jūnija rīkojums (Juzgado de Primera Instancia n° 7 de Orense (Spānija) lūgums sniegt prejudiciālu nolēmumu) – UP/Banco Santander SA, iepriekš Banco Pastor SAU (Lūgums sniegt prejudiciālu nolēmumu – Tiesas Reglamenta 99. pants – Patērētāju aizsardzība – Direktīva 93/13/EEK – Hipotekārā aizdevuma līgums – Negodīgi noteikumi – Noteikums par procentu likmes mainīguma ierobežošanu (tā dēvētais noteikums par “minimālo procentu likmi”) – Pārjaunojuma līgums – Saistošā rakstura neesamība)

6.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 357/3
            
         
      Tiesas (septītā palāta) 2021. gada 1. jūnija rīkojums (Juzgado de Primera Instancia no 7 de Orense (Spānija) lūgums sniegt prejudiciālu nolēmumu) – UP/Banco Santander SA, iepriekš Banco Pastor SAU
      
      (Lieta C-268/19) (1)
      
      (Lūgums sniegt prejudiciālu nolēmumu - Tiesas Reglamenta 99. pants - Patērētāju aizsardzība - Direktīva 93/13/EEK - Hipotekārā aizdevuma līgums - Negodīgi noteikumi - Noteikums par procentu likmes mainīguma ierobežošanu (tā dēvētais noteikums par “minimālo procentu likmi”) - Pārjaunojuma līgums - Saistošā rakstura neesamība)
      (2021/C 357/03)
      Tiesvedības valoda – spāņu
      
         Iesniedzējtiesa:
      
      
         Juzgado de Primera Instancia no 7 de Orense
      
      
         Pamatlietas puses
      
      
         Prasītāja: UP
      
         Atbildētājs: UP/Banco Santander SA, iepriekš Banco Pastor SAU
      
      
         Rezolutīvā daļa
      
      
                  1)
               
               
                  Padomes Direktīvas 93/13/EEK (1993. gada 5. aprīlis) par negodīgiem noteikumiem patērētāju līgumos 6. panta 1. punkts ir jāinterpretē tādējādi, ka tam nav pretrunā tas, ka par tādu starp pārdevēju vai piegādātāju un patērētāju noslēgta līguma noteikumu, kura negodīgumu var konstatēt tiesā, var tikt noslēgts pārjaunojuma līgums starp šo pārdevēju vai piegādātāju un šo patērētāju, ar nosacījumu, ka, noslēdzot šo pārjaunojuma līgumu, patērētājam ir zināms par šī noteikuma nesaistošo raksturu, kā arī no tā izrietošajām sekām, proti, viņa pievienošanās minētājam pārjaunošanas līgumam ir notikusi ar apzinātu un brīvu piekrišanu, kas ir jāpārbauda iesniedzējtiesai.
               
            
                  2)
               
               
                  Direktīvas 93/13 3. panta 1. punkts un 4. panta 2. punkts ir jāinterpretē tādējādi, ka pārskatāmības prasība, kas saskaņā ar šīm tiesību normām ir noteikta pārdevējam vai piegādātājam, nozīmē, ka starp pārdevēju vai piegādātāju un patērētāju noslēdzot pārjaunojuma līgumu, kura noteikumi nav atsevišķi apspriesti, kura mērķis ir grozīt iespējami negodīgu noteikumu iepriekšējā starp tām pašām pusēm noslēgtā līgumā, šis pārdevējs vai piegādātājs sniedz šim patērētājam atbilstošu informāciju, kas viņam ļauj saprast no tā izrietošās tiesiskās sekas attiecībā uz viņu, it īpaši apstākli, ka sākotnējais noteikums varētu būt negodīgs, kas ir jāpārbauda iesniedzējtiesai.
               
            
         (1)  OV C 238, 15.7.2019